Imitation of Life (roman)
Imitation of Life () je roman američke književnice Fannie Hurst. Radnja se događa oko godine 1910. u New Jerseyu, a protagonistica je Bea Chipley, žena koja nakon muževe smrti preuzima njegov posao prodaje voćnih sirupa te zbog svoje nove karijere zanemaruje kćer Jessie, što je na kraju priisli da kao kućnu pomoćnicu uzme crnkinju Delilah, čija će neobično svjetloputa kćer Paola postati Jessina najbolja prijateljica. Imitation of Life je nakon objavljivanja izazvao pažnju jer se bavio za tadašnje američko društvo aktualnim pitanjem institucionalne rasne segregacije i tzv. pravila jedne kapi, odnosno opisivao fenomen preuzimanja bjelačkog identiteta od svjetloputih crnaca. Kasniji kritičari su ga, pak, loše ocjenjivali zbog korištenja rasnih stereotipa. Godine 1934. je poslužio kao predložak za istoimeni film sa Claudette Colbert, kao i 1959. za mnogo poznatiju verziju sa Lanom Turner u glavnoj ulozi.

Romani 1933.
Američka književnost
Authority control 2